Χρυσές Σφαίρες του 2014
Η 72η απονομή των Χρυσών Σφαιρών τίμησε τις καλύτερες παραγωγές του κινηματογράφου και της τηλεόρασης για τη χρονιά 2014 και μεταδόθηκε ζωντανά από τον αμερικανικό τηλεοπτικό σταθμό NBC στις 11 Ιανουαρίου 2015. Η απονομή πραγματοποιήθηκε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια και οικοδέσποινες της βραδιάς ήταν για τρίτη συνεχόμενη φορά οι ηθοποιοί Τίνα Φέι και Έιμι Πόλερ. Οι υποψηφιότητες ανακοινώθηκαν στις 11 Δεκεμβρίου 2014 από τους ηθοποιούς Κέιτ Μπέκινσεϊλ, Πίτερ Κράουζ, Πόλα Πάτον και Τζέρεμι Πίβεν. 